వెస్ట్ మినిస్టర్ రాజభవనం
వెస్ట్ మినిస్టర్ రాజ భవనములో సుమారు 1,100 గదులు, 100 మెట్లు మరియు వెళ్ళే దారులు ఉన్నాయి. ఇవి అన్ని నాలుగు అంతస్తులలో వ్యాపించి ఉన్నాయి. భూతల అంతస్తులో ఆఫీసులు, భోజన శాలలు మరియు బార్లు ఉన్నాయి; మొదటి అంతస్తులో ("ప్రధాన అంతస్తు" అని పిలువబడే) రాజభవనము యొక్క ముఖ్యమైన గదులు ఉన్నాయి. వీటిలో చర్చలు జరిగే చాంబరులు, లాబీలు మరియు గ్రంథాలయాలు ఉన్నాయి. పై రెండు అంతస్తులు కమిటీ గదులు మరియు ఆఫీసులుగా ఉపయోగింపబడుతున్నాయి.
మైసూరు
మైసూరులో అనేక మైసూరు ప్యాలెస్ లాంటి అనేక ప్యాలెస్ లు కొలువుతీరి ఉండడం వలన మహాసౌధాల నగరంగా తరచు వ్యవహరించడం జరుగుతుంది. జగన్మోహన ప్యాలెస్ ను ఇప్పుడు ఆర్ట్ గ్యాలరీగా మార్చారు. రాజేంద్ర విలాస్ చాముండి హిల్స్ మీద ఉంటుంది. లలితా మహల్ ను ఇప్పుడు హోటల్‌గా మార్చారు. జయలక్ష్మి విలాస్ మైసూరు విశ్వవిద్యాలయం ప్రాంగణంలో కానవస్తుంది.. మైసూరు ప్యాలెస్ లోని ప్రధాన భాగం 1897 లోకాలిపోయింది. ఇప్పుడున్న భవనాలు అదే స్థలంలో నిర్మించారు. దీని వెలుపలి భాగం ఇండో-సరాసెనిక్ పద్ధతిలోనూ, లోపలి భాగం హోయసాల పద్ధతిలో నిర్మించబడి ఉంటుంది. ప్రస్తుతం ఈ భవనాన్ని కర్ణాటక ప్రభుత్వమే నిర్వహిస్తున్నప్పటికీ, రాజకుటుంబీకుల కోసం ప్యాలెస్ లో కొంత భాగం కేటాయించారు. జయలక్ష్మి విలాస్ అనే భవనాన్ని చామరాజ్ ఒడయార్ తన కూతురైన జయలక్ష్మి అమ్మణ్ణి కోసం కట్టించింది. దాన్ని ఇప్పుడు జానపద కళారూపాలను ప్రదర్శించే మ్యూజియంగా మార్చారు. ఒడయార్ల కళాఖండాలను భద్రపరచడం కోసం ఒక ప్రత్యేకమైన మ్యూజియాన్ని ఏర్పాటు చేశారు.